ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

\_\_\_\_\_ \_\_\_\_\_\_\_\_\_\_\_\_\_\_\_ 2016 թվականի N \_\_\_\_\_\_\_ Ն

ՓՈՐՁԱՔՆՆՈՒԹՅՈՒՆՆԵՐԻ ԿԱՏԱՐՄԱՆ ԾԱՌԱՅՈՒԹՅՈՒՆՆԵՐԻ

ՁԵՌՔԲԵՐՄԱՆ ԳԾՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԴԱՏԱԽԱԶՈՒԹՅԱՆ ԿՈՂՄԻՑ 2016 ԹՎԱԿԱՆԻՆ

ԻՐԱԿԱՆԱՑՎՈՂ ՊԵՏԱԿԱՆ ՊԱՏՎԵՐԻ ՄԱՍԻՆ

------------------------------------------------------------------------------------

 Հայաստանի Հանրապետության կառավարության 2015 թվականի դեկտեմբերի 24-ի N 1555-Ն որոշման 17-րդ կետին համապատասխան` Հայաստանի Հանրապետության կառավարությունը որոշում է.

1.Սահմանել`

 1) որ «Հայաստանի Հանրապետության 2016 թվականի պետական բյուջեի մասին» Հայաստանի Հանրապետության օրենքի N 1 հավելվածի բյուջետային ծախսերի գործառական դասակարգման 01 բաժնի 06 խմբի 01 դասի «03. Փորձաքննությունների ծառայություններ» ծրագրով Հայաստանի Հանրապետության դատախազությանը հատկացված միջոցների հաշվին դատական փորձաքննությունների կատարման ծառայությունները ձեռք են բերվում Հայաստանի Հանրապետության գիտությունների ազգային ակադեմիայի «Փորձաքննությունների ազգային բյուրո» պետական ոչ առևտրային կազմակերպությունում ստացված Հայաստանի Հանրապետության դատարանների կամ քրեական հետապնդման մարմնի` համապատասխան փորձաքննություն նշանակելու մասին որոշումների հիման վրա.

 2)փորձագիտական աշխատանքի մեկ ժամվա նախահաշվային արժեքը` 2016 թվականի համար` 458 դրամ.

3)փորձաքննությունների կատարման ծառայությունների միավորի նախահաշվային արժեքը և ձեռքբերման ենթակա քանակն ըստ փորձաքննությունների տեսակների` համաձայն հավելվածի.

4) որ 2016 թվականի ընթացքում Հայաստանի Հանրապետության դատախազությունը տվյալ ծրագրին հատկացումների ընդհանուր գումարի սահմաններում իրավասու է փոփոխելու սույն որոշման հավելվածով սահմանված փորձաքննությունների կատարման ծառայությունների ձեռքբերման ենթակա քանակն ըստ փորձաքննությունների առանձին տեսակների, եթե Հայաստանի Հանրապետության դատարանների կամ քրեական հետապնդման մարմինների կողմից ըստ այդ տեսակների նշանակված փորձաքննությունների փաստացի քանակը չի համապատասխանում հավելվածով նախատեսվածին:

2.Սույն որոշումն ուժի մեջ է մտնում պաշտոնական հրապարակմանը հաջորդող օրվանից, և դրա գործողությունը տարածվում է 2016 թվականի հունվարի 1-ից հետո ծագած հարաբերությունների վրա:

|  |  |
| --- | --- |
|  | Հավելված |
|  | ՀՀ կառավարության 2016թվականի |
|  | \_\_\_\_\_\_\_\_\_ \_\_\_\_-ի N - Ն որոշման |
|  |  |  |  |
|  |  |  |  |
| **ՓՈՐՁԱՔՆՆՈՒԹՅՈՒՆՆԵՐԻ ԿԱՏԱՐՄԱՆ ԾԱՌԱՅՈՒԹՅՈՒՆՆԵՐԻ ՄԻԱՎՈՐԻ** |
| **ՆԱԽԱՀԱՇՎԱՅԻՆ ԱՐԺԵՔԸ ԵՎ ՁԵՌՔԲԵՐՄԱՆ ԵՆԹԱԿԱ ՔԱՆԱԿՆ ԸՍՏ** |
| **ՓՈՐՁԱՔՆՆՈՒԹՅՈՒՆՆԵՐԻ ՏԵՍԱԿՆԵՐԻ** |
|  |  |  |  |
| Փորձաքննության տեսակի անվանումը | Միավորի նախահաշվային արժեքը /դրամ/ | Քանակը /հատ/ | Ընդամենը նախահաշվային արժեքը /հազ.դրամ/ |
| Ձեռագրաբանական | 20610 | 623 | 12840.0 |
| Փաստաթղթաբանական | 27480 | 890 | 24457.2 |
| Հեղինակային | 20610 | 6 | 123.7 |
| Ֆոտոտեխնիկական | 41220 | 50 | 2061.0 |
| Դիմանկարային | 41220 | 22 | 906.8 |
| Տեսաձայնագրառման և աուդիոձայնագրառման | 54960 | 160 | 8793.6 |
| Հետքաբանական | 20610 | 390 | 8037.9 |
| Ձգաբանական | 27480 | 260 | 7144.8 |
| Պայթյունատեխնիկական | 41220 | 90 | 3709.8 |
| Նյութագիտական | 27480 | 1340 | 36823.2 |
| Սննդային | 27480 | 90 | 2473.2 |
| Կենսաբանական/հողագիտական/ | 27480 | 200 | 5496.0 |
| Հրդեհատեխնիկական | 41220 | 162 | 6677.6 |
| Շինարարատեխնիկական | 27480 | 154 | 4231.9 |
| Ճանապարհատրանսպորտային պատահարների հանգամանքների | 13740 | 112 | 1538.9 |
| Տրանսպորտային միջոցների տեխնիկական վիճակի | 41220 | 16 | 659.5 |
| Տրանսպորտային հետքաբանական | 41220 | 16 | 659.5 |
| Տնտեսագիտական | 82440 | 424 | 34954.6 |
| Ապրանքագիտական | 13740 | 547 | 7515.8 |
| Համակարգչատեխնիկական | 68700 | 400 | 27480.0 |
| Մշակութային արժեքների | 54960 | 77 | 4231.9 |
| Հոգեբանական | 70074 | 121 | 8479.0 |
| Դատաբժշկական | 56792 | 262 | 14874.9 |
| Դատաքիմիական (թունաբանական) | 9618 | 2560 | 24622.1 |
| Դատագենետիկական (ԴՆԹ-նույնականացման) | 119080 | 6 | 714.5 |
| Օդորոլոգիական (այդ թվում մարդու կողմից թողնված հոտային հետքերի) | 27480 | 10 | 274.8 |
| Ճարտարագիտատեխնիկական | 68700 | 161 | 11060.7 |
| Լինգվիստիկական | 70074 | 10 | 700.7 |
| Դատաէկոլոգիական | 27480 | 40 | 1099.2 |
| Ընդամենը |  | 9199 | 262642.8 |

ՀԻՄՆԱՎՈՐՈՒՄ

«Փորձաքննությունների կատարման ծառայությունների ձեռքբերման գծով

Հայաստանի Հանրապետության դատախազության կողմից 2016 թվականին իրականացվող պետական պատվերի մասին» Հայաստանի Հանրապետության կառավարության որոշման նախագծի

**1. ԱՆՀՐԱԺԵՇՏՈՒԹՅՈՒՆԸ**

Տվյալ նախագիծը ներկայացվել է նպատակ ունենալով կանոնակարգել փորձաքննությունների կատարման ծառայությունների ձեռքբերման գծով պետական պատվերի իրականացման գործընթացը և բխում է Հայաստանի Հանրապետության կառավարության 2015 թվականի դեկտեմբերի 24-ի «Հայաստանի Հանրապետության 2016 թվականի պետական բյուջեի կատարումն ապահովող միջոցառումների մասին» N 1555-Ն որոշման 17-րդ կետի պահանջից:

Հարկ է նշել, որ «Հայաստանի Հանրապետության 2016 թվականի պետական բյուջեի մասին» Հայաստանի Հանրապետության օրենքի N 1 հավելվածի բյուջետային ծախսերի գործառական դասակարգման 01 բաժնի 06 խմբի 01 դասի «03. Փորձաքննությունների ծառայություններ» ծրագրով Հայաստանի Հանրապետության դատախազությանը հատկացված է 262,642.8 հազ. դրամ: Նույն ծրագրով ևս 235,918.0 հազ. դրամ հատկացված է Հայաստանի Հանրապետության արդարադատության նախարարությանը, ինչպես նաև Հայաստանի Հանրապետության ֆինանսների նախարարությանը՝ 23,000.0 հազ. դրամ:

Հաշվի առնելով վերջինս, ինչպես նաև նկատի ունենալով ձևավորված պրակտիկան` Հայաստանի Հանրապետության դատախազության կողմից իրականացվող մասով փորձաքննությունների նախաձեռնողները պետք է հանդիսանան Հայաստանի Հանրապետության դատարանները, Հայաստանի Հանրապետության դատախազության, Հայաստանի Հանրապետության կառավարությանն առընթեր ոստիկանության, Հայաստանի Հանրապետության կառավարությանն առընթեր ազգային անվտանգության ծառայության, Հայաստանի Հանրապետության ֆինանսների նախարարության, Հայաստանի Հանրպետության քննչական կոմիտեի, Հայաստանի Հանրապետության հատուկ քննչական ծառայության, Հայաստանի Հանրապետության պաշտպանության նախարարության, Հայաստանի Հանրապետության տարածքային կառավարման և արտակարգ իրավիճակների նախարարության և փոքր թվով` Հայաստանի Հանրապետության ու Լեռնային Ղարաբաղի Հանրապետության համապատասխան լիազորություններ ունեցող այլ մարմինները:

**2. ԸՆԹԱՑԻԿ ԻՐԱՎԻՃԱԿԸ ԵՎ ԽՆԴԻՐՆԵՐԸ**

Ինչպես հայտնի է, համաձայն «Գնումների մասին» ՀՀ օրենքի 3-րդ հոդվածի 4-րդ մասի 3-րդ կետի` տվյալ օրենքի գործողությունը չի տարածվում օրենքով նախատեսված դեպքերում քրեական, վարչական կամ դատական վարույթ իրականացնող պաշտոնատար անձանց որոշումներով նախատեսված կոնկրետ անձանց կողմից մատուցվող ծառայությունների ձեռքբերման գործարքների վրա, իսկ դատական փորձագիտության ծառայությունը, հանդիսանալով վերջիններիս տեսակ, նշանակվում և կատարվում է համաձայն ՀՀ քրեական դատավարության, ՀՀ քաղաքացիական դատավարության, ՀՀ վարչական դատավարության և ՀՀ համապատասխան այլ օրենքներով նախատեսված դեպքերում: Այդ հիմունքներով տվյալ պետական պատվերն իրականացվում է Հայաստանի Հանրապետության գիտությունների ազգային ակադեմիայի «Փորձաքննությունների ազգային բյուրո» պետական ոչ առևտրային կազմակերպության հետ` ՀՀ գլխավոր դատախազության հետ կնքված պայմանագրի շրջանակներում: Քանի որ պետպատվերի իրականացման մեխանիզմը պրակտիկայում ձևավորված է, սակայն օրենսդրորեն կանոնակարգված չէ, անհրաժեշտ է նախագծում հղում կատարել դատարանի կամ քրեական հետապնդման մարմնի`համապատասխան փորձաքննությունը նշանակելու մասին որոշումների ստացմանը ՀՀ ԳԱԱ «Փորձաքննությունների ազգային բյուրո» ՊՈԱԿ-ում:

Ինչպես հայտնի է, դեռևս ՀՀ կառավարության 2015 թվականի մարտի 5-ի «Փորձաքննությունների կատարման ծառայությունների ձեռքբերման գծով Հայաստանի Հանրապետության դատախազության կողմից 2015 թվականին իրականացվող պետական պատվերի մասին» N 200-Ն որոշումն ընդունվել էր հիմնվելով Հայաստանի Հանրապետության կառավարության 2006 թվականի փետրվարի 2-ի «Փորձաքննությունների կատարման ծառայության նախահաշվային արժեքի մասին» N 79-Ն /ՀՀ կառավարության 09.03.2006թ. N 268-Ն, 04.02.2010թ. N 85-Ն և 23.02.12թ. թիվ 189-Ն որոշումներով լրացված/ որոշման վրա: Մասնավորապես, փորձաքննությունների կատարման ծառայության նախահաշվային արժեքի հաշվարկման հիմք էին հանդիսացել վերջինովս հաստատված հավելվածի համաձայն ըստ փորձաքննությունների առանձին տեսակների նրանց կատարման նորմատիվային ժամածախսերը: Ընդ որում, յուրաքանչյուր փորձաքննության կատարման ծառայության նախահաշվային արժեքը, որն իրենից ներկայացնում է վերջինիս կատարման նորմատիվային ժամածախսի և փորձագիտական աշխատանքի մեկ ժամվա նախահաշվային արժեքի (սահմանված ՀՀ կառավարության 2015թ. մարտի 5-ի N 200-Ն որոշմամբ) արտադրյալը, ներառում է տվյալ տեսակի փորձաքննության կատարման հետ կապված բոլոր ծախսերը, մասնավորապես` օգտագործվող նյութերի, կոմունալ, կապի և տեղեկատվության ձեռքբերման, աշխատողների աշխատավարձը, գործուղման և այլ ծախսերը, որոնք կապված են փորձաքննության կատարման հետ։

Հարկ է նշել, որ «Փորձաքննությունների կատարման ծառայությունների ձեռքբերման գծով Հայաստանի Հանրապետության դատախազության կողմից 2016 թվականին իրականացվող պետական պատվերի մասին» Հայաստանի Հանրապետության կառավարության որոշման նախագծի հավելվածի աղյուսակում նշված փորձաքննությունները կկատարվեն համաձայն ՀՀ կառավարության 2006 թվականի փետրվարի 2-ի թիվ 79-Ն /ՀՀ կառավարության 09.03.2006թ. N 268-Ն, 04.02.2010թ. N 85-Ն և 23.02.12թ. թիվ 189-Ն որոշումներով լրացված/ որոշմամբ սահմանված ըստ յուրաքանչյուր փորձաքննության տեսակի փորձագիտական աշխատանքի նորմատիվային ժամածախսերի և դեռևս 2015 թվականի մարտի 5-ի թիվ 200-Ն ՀՀ կառավարության որոշմամբ սահմանված փորձագիտական աշխատանքի մեկ ժամվա նախահաշվային արժեքի` 458 դրամի, առանց վերջինիս ավելացման:

**3. ՏՎՅԱԼ ԲՆԱԳԱՎԱՌՈՒՄ ԻՐԱԿԱՆԱՑՎՈՂ ՔԱՂԱՔԱԿԱՆՈՒԹՅՈՒՆԸ**

Պետք է նշել, որ ՀՀ դատախազության կողմից տարվում են հետևողական աշխատանքներ, որպեսզի դատական փորձաքննությունները նախաձեռնողների՝ ՀՀ դատարանների և քրեական հետապնդում իրականացնող իրավասու մարմինների կողմից փորձաքննություններ նշանակվեն բացառապես ՀՀ քրեական դատավարության օրենսգրքով նախատեսված հիմքերի առկայության դեպքում, մասնավորապես հատուկ ուշադրություն է դարձվում, որպեսզի հնարավորինս բացառվեն առանց բավարար հիմքերի նշանակվող լրացուցիչ և հատկապես կրկնակի դատական փորձաքննությունները: Բացի այդ աշխատանքներ են տարվում նաև փորձագիտական կառույցներում փորձաքննությունների կատարման ժամկետների կրճատման և որպես հետևանք վերջիններիս կուտակումների նվազեցման ապահովման ուղղությամբ՝ նախաքննության համար գործող օրենսդրությամբ սահմանված ժամկետների ապահովման նպատակով։ Միևնույն ժամանակ խիստ կարևոր է, որպեսզի ապահովվի բավարար ֆինանսական հատուցում կատարվող դատական փորձաքննությունների դիմաց, քանի որ վերջիններիս որակյալ կատարման համար պահանջվում են զգալի ներդրումներ ինչպես համապատասխան նյութատեխնիկական բազայի պահպանման և զարգացման համար (այդ թվում՝ բարձր տեխնոլոգիական սարքավորումների ձեռքբերման և վերջիններիս շահագործման համար անհրաժեշտ նյութերի, քիմիական ռեակտիվների և այլ պարագաների մշտական մատակարարման), այնպես էլ կադրային ներուժի՝ համապատասխան որակավորում ունեցող բարձրորակ փորձագետների և մասնագետների պատշաճ վարձատրության ապահովման նպատակով:

**4. ԿԱՐԳԱՎՈՐՄԱՆ ՆՊԱՏԱԿԸ ԵՎ ԲՆՈՒՅԹԸ**

Խնդրո կարգավորման անհրաժեշտությունը հիմնավորվում է այն հանգամանքով, որ համապատասխան ֆինանսական միջոցների բացակայության պարագայում խիստ կդժվարանա ՀՀ ԳԱԱ «Փորձաքննությունների ազգային բյուրո» ՊՈԱԿ-ում դեռևս նախորդ տարվանից վարույթում գտնվող փորձաքննությունները ավարտին հասցնելը, ինչպես նաև անհնար կդառնա քրեական հետապնդում իրականացնող մարմինների և ՀՀ դատարանների որոշումներով ընթացիկ տարում նշանակվող դատական փորձաքննությունների կատարումը։

**5.ՆԱԽԱԳԾԻ ՄՇԱԿՄԱՆ ԳՈՐԾԸՆԹԱՑՈՒՄ ՆԵՐԳՐԱՎՎԱԾ ԻՆՍՏԻՏՈՒՏՆԵՐԸ ԵՎ ԱՆՁԻՆՔ**

Նախագիծը մշակվել է Հայաստանի Հանրապետության դատախազության համապատասխան մասնագետների կողմից:

**6. ԱԿՆԿԱԼՎՈՂ ԱՐԴՅՈՒՆՔԸ**

Այսպիսով, առաջարկվում է «Փորձաքննությունների կատարման ծառայությունների ձեռքբերման գծով Հայաստանի Հանրապետության դատախազության կողմից 2016 թվականին իրականացվող պետական պատվերի մասին» Հայաստանի Հանրապետության կառավարության որոշման նախագծի հավելվածով 2016 թվականի ընթացքում Հայաստանի Հանրապետության դատախազության կողմից ձեռք բերել թվով 9199 փորձաքննությունների կատարման ծառայություններ` 29 փորձագիտական տեսակներով 2016թ. պետական բյուջեի համապատասխան ծախսային ծրագրով 262,642.8 հազ. դրամի չափով նախատեսված միջոցների հաշվին:

**Տ Ե Ղ Ե Կ Ա Ն Ք**

«Փորձաքննությունների կատարման ծառայությունների ձեռքբերման գծով Հայաստանի Հանրապետության դատախազության կողմից 2016 թվականին իրականացվող պետական պատվերի մասին» Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության կամ բացակայության մասին

«Փորձաքննությունների կատարման ծառայությունների ձեռքբերման գծով Հայաստանի Հանրապետության դատախազության կողմից 2016 թվականին իրականացվող պետական պատվերի մասին» Հայաստանի Հանրապետության կառավարության որոշման նախագծի ընդունման առնչությամբ այլ իրավական ակտերում փոփոխություններ և լրացումներ կատարելու անհրաժեշտություն չի առաջանում:

**ՏԵՂԵԿԱՆՔ**

«Փորձաքննությունների կատարման ծառայությունների ձեռքբերման գծով Հայաստանի Հանրապետության դատախազության կողմից 2016 թվականին իրականացվող պետական պատվերի մասին Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացման կամ նվազեցման մասին

«Փորձաքննությունների կատարման ծառայությունների ձեռքբերման գծով Հայաստանի Հանրապետության դատախազության կողմից 2016 թվականին իրականացվող պետական պատվերի մասին» Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումներ կամ նվազեցումներ չեն սպասվում:

**ԻՐԱՎԱԿԱՆ - ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

«Փորձաքննությունների կատարման ծառայությունների ձեռքբերման գծով Հայաստանի Հանրապետության դատախազության կողմից 2016 թվականին իրականացվող պետական պատվերի մասին» Հայաստանի Հանրապետության կառավարության որոշման նախագծի վերաբերյալ

«Փորձաքննությունների կատարման ծառայությունների ձեռքբերման գծով Հայաստանի Հանրապետության դատախազության կողմից 2016 թվականին իրականացվող պետական պատվերի մասին» Հայաստանի Հանրապետության կառավարության որոշման նախագիծը մշակվել է «Իրավական ակտերի մասին» Հայաստանի Հանրապետության օրենքով ամրագրված օրենսդրական տեխնիկայի կանոնների պահպանմամբ և համապատասխանում է Հայաստանի Հանրապետության օրենսդրության պահանջներին:

**Ց Ա Ն Կ**

այն իրավական ակտերի, որոնց հիման վրա կամ որոնցից օգտվելով մշակվել է «Փորձաքննությունների կատարման ծառայությունների ձեռքբերման գծով Հայաստանի Հանրապետության դատախազության կողմից 2016 թվականին իրականացվող պետական պատվերի մասին» Հայաստանի Հանրապետության կառավարության որոշման նախագիծը

|  |  |
| --- | --- |
| 1. | Հայաստանի Հանրապետության 1998թ. հունիսի 1-ի քրեական դատավարության օրենսգիրք ՀO-248-Ն |
| 2. | «Իրավական ակտերի մասին» Հայաստանի Հանրապետության 2002 թվականի ապրիլի 3-ի N ՀՕ–320-Ն օրենք |
| 3. | «Գնումների մասին» Հայաստանի Հանրապետության 2010 թվականի դեկտեմբերի 22-ի N ՀO-206-Ն օրենք |
| 4. | «Հայաստանի Հանրապետության 2015 թվականի պետական բյուջեի մասին» Հայաստանի Հանրապետության 2014 թվականի դեկտեմբերի 4-ի ՀՕ-N 192-Ն օրենք |
| 5. | Հայաստանի Հանրապետության կառավարության 2015 թվականի դեկտեմբերի 24-ի «Հայաստանի Հանրապետության 2016 թվականի պետական բյուջեի կատարումն ապահովող միջոցառումների մասին» N 1555-Ն որոշում |
| 6. | Հայաստանի Հանրապետության կառավարության 2006 թվականի փետրվարի 2-ի «Փորձաքննությունների կատարման ծառայության նախահաշվային արժեքի մասին» N 79 որոշում (ՀՀ կառավարության 09.03.06թ. թիվ 268-Ն, 04.02.10թ. թիվ 85-Ն և 23.02.12թ. թիվ 189-Ն որոշումներով լրացված) |
| 7. | Հայաստանի Հանրապետության կառավարության 2015 թվականի մարտի 5-ի «Փորձաքննությունների կատարման ծառայություն ների ձեռքբերման գծով Հայաստանի Հանրապետության դատախազության կողմից 2015 թվականին իրականացվող պետական պատվերի մասին» N 200-Ն որոշում |

**Ա Մ Փ Ո Փ Ա Թ Ե Ր Թ**

«Փորձաքննությունների կատարման ծառայությունների ձեռքբերման գծով Հայաստանի Հանրապետության դատախազության կողմից 2016 թվականին իրականացվող պետական պատվերի մասին» Հայաստանի Հանրապետության կառավարության որոշման նախագծի վերաբերյալ կատարված առաջարկությունների

|  |  |  |
| --- | --- | --- |
| Առարկության, առաջարկությանհեղինակը,գրության ստացման ամսաթիվը,գրության համարը | Առարկության, առաջարկությանբովանդակությունը | Եզրակացություն |
| Հայաստանի Հանրապետության ֆինանսների նախարարություն 2016 թվականի փետրվարի 03-ի թիվ 01/83-2/3437-16Հայաստանի Հանրապետության արդարադատության նախարարություն2016 թվականի հունվարի 25-իթիվ 04/14/629-16 | ՀՀ կառավարության որոշման նախագծի 1-ին կետի 2-րդ ենթակետում նշված «2015» թիվը փոխարինել «2016» թվով:ՀՀ կառավարության որոշման նախագծի անվանման մեջ անհրաժեշտ է նշել իրավական ակտի բնույթը՝ համաձայն «Իրավական ակտերի մասին» ՀՀ օրենքի 38-րդ հոդվածի պահանջների: | Ընդունված էԸնդունված է |